
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Οκτωβρίου 2016 


ΤΕΥΧΟΣ ΠΡΩΤΟ 


Αρ 


. Φύλλου 189 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 104 

Πρόσθετες διαδικασίες ελέγχου, όροι και προϋ¬ 
ποθέσεις για τη δυνατότητα δρομολόγησης επι¬ 
βατηγών (Ε/Γ), επιβατηγών - οχηματαγωγών 
(Ε/Γ-Ο/Γ), επιβατηγών - ταχυπλόων (Ε/Γ-ΤΑΧ), 
επιβατηγών - οχηματαγωγών ταχυπλόων (Ε/Γ-Ο/ 
Γ -ΤΑΧ) και δυναμικώς υποστηριζόμενων (ΔΥΣ) 
πλοίων μετά τη συμπλήρωση του ορίου ηλικίας 
δραστηριοποίησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της περίπτωσης γ' της παραγράφου 2 του άρθρου 
τρίτου του Ν. 2932/2001 (Α' 145) «Ελεύθερη παροχή 
υπηρεσιών στις θαλάσσιες ενδομεταφορές - Σύσταση 
Γενικής Γραμματείας Λιμένων και Λιμενικής Πολιτικής - 
Μετατροπή Λιμενικών Ταμείων σε Ανώνυμες Εταιρείες 
και άλλες διατάξεις», όπως τροποποιήθηκε με την πα¬ 
ράγραφο 1 του άρθρου 37 του Ν. 4150/2013 «Ανασυ¬ 
γκρότηση του Υπουργείου Ναυτιλίας και Αιγαίου και 
άλλες διατάξεις» (Α' 102), όπως τροποποιήθηκε με την 
περίπτωση β' της παραγράφου 1 του άρθρου 82 του 
Ν. 4316/2014 «Ίδρυση παρατηρητήριου άνοιας, βελ¬ 
τίωση περιγεννητικής φροντίδας, ρυθμίσεις θεμάτων 
αρμοδιότητας Υπουργείου Υγείας και άλλες διατάξεις» 
(Α' 270), 

β) της παραγράφου 3 του άρθρου 164 του Ν.δ. 187/ 
1973 (Α' 261) «Περί κώδικος δημοσίου ναυτικού δι¬ 
καίου», όπως τροποποιήθηκε με την περίπτωση γ' της 
παραγράφου 6 του άρθρου 11 του Ν. 4150/2013 «Ανα¬ 
συγκρότηση του Υπουργείου Ναυτιλίας και Αιγαίου και 
άλλες διατάξεις» (Α' 102), όπως τροποποιήθηκε με την 
περίπτωση α' της παραγράφου 1 του άρθρου 82 του 
Ν. 4316/2014 «Ιδρυση παρατηρητήριου άνοιας, βελ¬ 
τίωση περιγεννητικής φροντίδας, ρυθμίσεις θεμάτων 
αρμοδιότητας Υπουργείου Υγείας και άλλες διατάξεις» 
(Α' 270), 

γ) του Ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (ΑΊ02), 
όπως ισχύει, 

δ) του Π.δ. 103/2014 «Οργανισμός Υπουργείου Ναυ¬ 
τιλίας και Αιγαίου» (Α' 170), 


ε) του Π.δ. 103/1999 (Α' 110) «Κανόνες και Πρότυπα 
ασφαλείας για τα επιβατηγό πλοία σύμφωνα με την 
Οδηγία 98/18/ΕΚ του Συμβουλίου της 17ης Μαρτίου 
1998 (I 144/15-5-1998)», όπως τροποποιήθηκε με το 
Π.δ. 66/2005 (Α' 100) «Τροποποίηση διατάξεων του 
Π.δ. 103/1999 “Κανόνες και πρότυπα ασφαλείας για τα 
επιβατηγό πλοία σύμφωνα με την Οδηγία 98/18/ΕΚ του 
Συμβουλίου της 17ης Μαρτίου 1998” (Α' 110) όπως αυτό 
ισχύει μετά την τροποποίησή του με το Π.δ. 309/2003 
(Α' 261), σε συμμόρφωση με την Οδηγία 2003/24/ΕΚ 
του Ευρωπαϊκού Κοινοβουλίου και του Συμβουλίου της 
14ης Απριλίου 2003 (1 123/18/17.5.2003), 
στ) του Π.δ. 5/2015 (Α' 4) «Πρόσθετες διαδικασίες 
ελέγχου, όροι και προϋποθέσεις για τη δρομολόγηση 
επιβατηγών (Ε/Γ), επιβατηγών-οχηματαγωγών (Ε/Γ-Ο/Γ) 
πλοίων μετά τη συμπλήρωση της προβλεπόμενης στις 
οικείες διατάξεις ηλικίας», 

ζ) του άρθρου 2 του Π.δ. 70/2015 (Α' 170) «Ανασύστα¬ 
ση των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργείου 
Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και του 
Υπουργείου Παραγωγικής Ανασυγκρότησης, Περιβάλ¬ 
λοντος και Ενέργειας σε Υπουργείο Περιβάλλοντος και 
Ενέργειας. Μεταφορά Γενικής Γραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού». 

η) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

θ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του Π.δ. 63/2005 (Α' 98) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα», όπως ισχύει. 

2. Την υπ'αριθ. 95/16 Γνωμοδότηση του Συμβουλίου 
της Επικράτειας μετά από πρόταση του Υπουργού Ναυ¬ 
τιλίας και Νησιωτικής Πολιτικής. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 89/12.10.2016 


Άρθρο 1 

Σκοπός-Πεδίο Εφαρμογής 

1. Σκοπός του παρόντος είναι ο καθορισμός πρόσθε¬ 
των διαδικασιών ελέγχου, όρων και προϋποθέσεων για 
τη δρομολόγηση επιβατηγών, επιβατηγών - οχηματα¬ 
γωγών, επιβατηγών - ταχυπλόων, επιβατηγών - οχημα¬ 
ταγωγών ταχυπλόων, και, δυναμικώς υποστηριζόμενων 
πλοίων τα οποία: 

α) έχουν συμπληρώσει ηλικία τριάντα ή συμπληρώ¬ 
νουν, εντός του έτους που υποβάλουν αίτηση για επιθε¬ 
ώρηση, ηλικία (30) ετών, από το έτος καθέλκυσής τους, 
για να δραστηριοποιούνται μεταξύ των λιμένων της 
ηπειρωτικής και νησιωτικής Ελλάδος καθώς και μεταξύ 
νησιωτικών λιμένων της, σύμφωνα με την περίπτωση γ' 
της παραγράφου 2 του άρθρου τρίτου του Ν. 2932/2001 
(Α' 145), ή έχουν συμπληρώσει ή συμπληρώνουν, εντός 
του έτους που υποβάλουν αίτηση για επιθεώρηση, ηλικία 
τριάντα πέντε (35) ετών, από το έτος καθέλκυσής τους, 
για να δραστηριοποιούνται μεταξύ ηπειρωτικών λιμέ¬ 
νων σύμφωνα με την παράγραφο 3 του άρθρου 164 του 
Ν.δ 187/1973 (Α' 261) «Περί Κώδικος δημοσίου ναυτικού 
δικαίου», 

β) εμπίπτουν στο πεδίο εφαρμογής του Π.δ. 103/1999 
(Α' 110) και εφοδιάζονται με Πιστοποιητικά Ασφαλείας 
Επιβατηγού Πλοίου (ΠΑΕΠ) ή με Πιστοποιητικό Κατα¬ 
σκευής και Εξαρτισμού Δυναμικώς Υποστηριζόμενου 
Σκάφους (ΠΚΕΔΥΣ) ή με Πιστοποιητικό Ασφαλείας Τα¬ 
χυπλόου Σκάφους (ΠΑΤΣ), και, 

γ) εκτελούν πλόες μέχρι είκοσι (20) ναυτικά μίλια από 
την ακτογραμμή. 

2. Υπό την επιφύλαξη των διατάξεων του άρθρου 12, 
στο πεδίο εφαρμογής του παρόντος διατάγματος εμπί¬ 
πτουν και τα επιβατηγό και επιβατηγό - οχηματαγωγά 
πλοία, στα οποία εφαρμόζονται οι διατάξεις: 

α) του δεύτερου εδαφίου της περίπτωσης γ' της παρα¬ 
γράφου 2 του άρθρου τρίτου του Ν. 2932/2001 (Α' 145), 
όπως τροποποιήθηκε με την παράγραφο 1 του άρθρου 
37 του Ν. 4150/2013 (Α' 102), ή 

β) της παραγράφου 2 του άρθρου 164 του Ν.δ. 187/ 
1973 (Α' 261) όπως τροποποιήθηκε με την περίπτωση 
γ' της παραγράφου 6 του άρθρου 11 του Ν. 4150/2013 
«Ανασυγκρότηση του Υπουργείου Ναυτιλίας και Αιγαίου 
και άλλες διατάξεις» (Α' 102) όπως ισχύει. 

Άρθρο 2 

Ορισμοί 

Για τους σκοπούς του παρόντος διατάγματος νοούνται 
ως: 

α) Πλοίο: κάθε επιβατηγό και επιβατηγό - οχηματαγω¬ 
γό πλοίο του άρθρου 1. 

β) ΚΕΠ: Ο Κλάδος Ελέγχου Πλοίων του Υπουργείου 
Ναυτιλίας και Νησιωτικής Πολιτικής. 

γ)ΤΚΕΠ:ΤαΤοπικά Κλιμάκια Επιθεώρησης Πλοίων σύμ¬ 
φωνα με το Π.δ. 345/2000 (Α' 298), όπως ισχύει κάθε 
φορά. 

δ) Εξουσιοδοτημένος Οργανισμός: Ο Οργανισμός που 
έχει εξουσιοδοτηθεί για την παροχή υπηρεσιών στα υπό 
ελληνική σημαία πλοία, οι οποίες καθορίζονται: 


αα) στην απόφαση του Υπουργού Ανάπτυξης Αντα¬ 
γωνιστικότητας και Ναυτιλίας αριθ. 4113.297/01/2012 
(Β' 334), όπως ισχύει κάθε φορά, ή, 

ββ) στην απόφαση του Υπουργού Ναυτιλίας και Αιγαί¬ 
ου αριθ. 4113.311/01/2013 (Β' 3049), όπως ισχύει κάθε 
φορά. 

ε) Πιστοποιητικό Ασφαλείας Επιβατηγού Πλοίου 
(ΠΑΕΠ): Το πιστοποιητικό που εκδίδεται για πλοίο το 
οποίο συμμορφώνεται με τις απαιτήσεις της παρ. 1 του 
άρθρου 9 του Π.δ. 103/1999 (Α' 110), όπως ισχύει κάθε 
φορά. 

στ) Πιστοποιητικό Κατασκευής και Εξοπλισμού Δυ¬ 
ναμικώς Υποστηριζόμενου Σκάφους (ΠΚΕΔΥΣ): Το πι¬ 
στοποιητικό που εκδίδεται για πλοίο το οποίο συμμορ¬ 
φώνεται με τις απαιτήσεις της παρ. 3 του άρθρου 9 του 
Π.δ. 103/1999 (Α' 110), όπως ισχύει κάθε φορά και με τις 
απαιτήσεις του Κώδικα Δυναμικώς Υποστηριζόμενων 
Σκαφών. 

ζ) Πιστοποιητικό Ασφαλείας Ταχυπλόου Σκάφους 
(ΠΑΤΣ): Το πιστοποιητικό που εκδίδεται για πλοίο το 
οποίο συμμορφώνεται με τις απαιτήσεις της παρ. 3 του 
άρθρου 9 του Π.δ. 103/1999 (Α' 110) όπως ισχύει κάθε 
φορά και με τις απαιτήσειςτου ΚώδικαΤαχυπλόων Σκα¬ 
φών. 

η) Πιστοποιητικό ασφαλείας: Το ΠΑΕΠ ή ΠΚΕΔΥΣ ή 
ΠΑΤΣ. 

Άρθρο 3 

Πρόσθετες επιθεωρήσεις συμμόρφωσης 

1. Ανεξαρτήτως των εφαρμοζόμενων διατάξεων της 
εκάστοτε ισχύουσας νομοθεσίας σχετικά με τη διενέρ¬ 
γεια επιθεωρήσεων πλοίων και έκδοσης πιστοποιητικού 
ασφαλείας αυτών, για τη διαπίστωση συμμόρφωσης με 
τις απαιτήσεις του παρόντος διατάγματος διενεργούνται 
επιπρόσθετα οι ακόλουθες επιθεωρήσεις: 

α) αρχική επιθεώρηση συμμόρφωσης, 

β) ετήσια επιθεώρηση συμμόρφωσης, η οποία διε- 
νεργείται κατά το χρόνο διεξαγωγής της επιθεώρησης 
για την ανανέωση του πιστοποιητικού ασφαλείας του 
πλοίου, 

γ) ενδιάμεση επιθεώρηση συμμόρφωσης, η οποία δι- 
ενεργείται εντός διαστήματος δεκαπέντε ημερών πριν 
ή μετά την ημερομηνία συμπλήρωσης μισού χρόνου 
της διάρκειας ισχύος του πιστοποιητικού ασφαλείας 
του πλοίου, με την επιφύλαξη της παραγράφου 2.β του 
άρθρου 11, 

δ) περιοδική επιθεώρηση συμμόρφωσης, η οποία δι- 
ενεργείται κατά το χρόνο διεξαγωγής της επιθεώρησης 
για την ανανέωση του πιστοποιητικού ασφαλείας του 
πλοίου, ανά τακτά χρονικά διαστήματα που καθορίζο¬ 
νται στο άρθρο 9. 

2. Οι επιθεωρήσεις της παραγράφου 1 διενεργού- 
νται από τον φορέα (ΚΕΠ ή ΤΚΕΠ ή εξουσιοδοτημένο 
οργανισμό) που εφοδιάζει το πλοίο με πιστοποιητικό 
ασφαλείας. 

Άρθρο 4 

Αρχική επιθεώρηση συμμόρφωσης πλοίου που εφο¬ 
διάζεται με ΠΑΕΠ 




Τεύχος Α'189/12.10.2016 

1. Η αρχική επιθεώρηση συμμόρφωσης πλοίου που 
εφοδιάζεται με ΠΑΕΠ περιλαμβάνει τα ακόλουθα στον 
τομέα κατασκευής: 

α) επιθεώρηση του εξωτερικού της γάστρας στην 
ξηρά, 

β) υποβολή έκθεσης αναλυτικών παχυμετρήσεων ελα¬ 
σμάτων και ενισχυτικών υπογεγραμμένη από επιθεωρη¬ 
τή του εξουσιοδοτημένου οργανισμού στην κλάση του 
οποίου εντάσσεται το πλοίο. Εφόσον κριθεί αναγκαίο, ο 
ΚΕΠ δύναται να διενεργεί επί του πλοίου δειγματοληπτι¬ 
κό έλεγχο των αναφερομένων στην ανωτέρω έκθεση πα¬ 
χυμετρήσεων. Τα επιτρεπόμενα όρια φθοράς όλων των 
επί μέρους κατηγοριών ελασμάτων και ενισχυτικών δεν 
επιτρέπεται να υπερβαίνουν γενικά το είκοσι τοις εκατό 
(20%) του αρχικού πραγματικού πάχους των ελασμάτων 
και ενισχυτικών του καταστρώματος, της γάστρας, των 
στεγανών φρακτών και του εσωτερικού πυθμένα του 
πλοίου. Κατά τα λοιπά ισχύουν τα επιτρεπόμενα όρια 
φθοράς ελασμάτων και ενισχυτικών, σύμφωνα με τους 
κανονισμούς του εξουσιοδοτημένου οργανισμού στην 
κλάση του οποίου εντάσσεται το πλοίο, 
γ) όρια φθοράς επί του αρχικού πραγματικού πάχους 
επιμέρους ελασμάτων και ενισχυτικών, ανώτερα του 
προαναφερθέντος ποσοστού είκοσι τοις εκατό (20%), γί¬ 
νονται αποδεκτά εφόσον αποδεικνύεται με ειδική μελέτη 
η επάρκεια τοπικής αντοχής των ελεγχόμενων δομικών 
στοιχείων του πλοίου σύμφωνα με τους κανονισμούς 
του εξουσιοδοτημένου οργανισμού, 
δ) εφοδιασμό του πλοίου, εφόσον απαιτείται, με ανα¬ 
θεωρημένα κατασκευαστικά σχέδια του παρακολουθού- 
ντοςτο πλοίο εξουσιοδοτημένου οργανισμού τα οποία 
ανταποκρίνονται στην πραγματική κατάσταση των δο¬ 
μικών στοιχείων του πλοίου, 
ε) εφοδιασμό του πλοίου με αναθεωρημένα στοιχεία 
ευστάθειας κατόπιν διενέργειας ελέγχου αφόρτου εκτο¬ 
πίσματος (άΓθίΐ 5υτνθγ), για την διαπίστωση τυχόν απο¬ 
κλίσεων των στοιχείων του αφόρτου σκάφους σε σχέση 
με τα επιτρεπόμενα όρια των διατάξεων της εκάστοτε 
ισχύουσας νομοθεσίας, ή νέου πειράματος ευστάθειας, 
εφόσον αυτό απαιτείται, επί τη βάσει της επιθεώρησης 
αφόρτου εκτοπίσματος, 

στ) εφοδιασμό του πλοίου, εφόσον απαιτείται, με ανα¬ 
θεωρημένη μελέτη διαγωγής και ευστάθειας, καθώς και 
ευστάθειας έναντι βλάβης, 
ζ) υποβολή πρακτικού δοκιμής αντοχής του εξουσιο¬ 
δοτημένου οργανισμού για τα μόνιμα και φορητά μέσα 
του εξοπλισμού έχμασης σύμφωνα με τα οριζόμενα στο 
άρθρο 33 του Π.δ. 177/2000 (ΑΊ64), όπως ισχύει κάθε 
φορά, 

η) υποβολή έκθεσης του εξουσιοδοτημένου οργανι¬ 
σμού για τον έλεγχο της γενικής κατάστασης των ση¬ 
μείων έδρασης μέσων καθαίρεσης σωστικών σκαφών 
και λέμβων διάσωσης, εργατών αγκυρών και αλύσεων 
καθώς και των μέσων πρόσδεσης και των οδηγών. 

2. Η αρχική επιθεώρηση συμμόρφωσης πλοίου που 
εφοδιάζεται με ΠΑΕΠ περιλαμβάνει τα ακόλουθα στον 
τομέα μηχανοηλεκτρολογικών εγκαταστάσεων: 

α) Επιθεώρηση και λήψη μετρήσεων ανοχής των εξής 
συστημάτων, εφόσον διατίθενται: 


αα) πηδαλίων, 

ββ) αξόνων, κωνικών, σφηνοδρόμων και τριβέων, 
γγ) ελίκων σταθερού βήματος (ςοηνθπΐίοηθΙ ΐγρθ), 
δδ) ελίκων μεταβλητού βήματος και επιθεώρηση της 
βάσης του σώματος αυτών, 
εε) ελικοπηδαλίων, 
στστ) ελίκων ελιγμών (Ιήΐ'υδΐθΐ'δ). 
β) εφοδιασμό των κυρίων μηχανών πρόωσης και 
ηλεκτρογεννητριών με σωληνώσεις παροχής καυσίμου 
διπλού τοιχώματος μετά τις αντλίες πετρελαίου, καθώς 
και με δεξαμενή περισυλλογής διαρροών καυσίμου που 
διαθέτει οπτική και ηχητική ένδειξη στο μηχανοστάσιο 
του πλοίου, καθώς και, εφόσον το πλοίο διαθέτει σύστη¬ 
μα τηλεχειρισμού, στη γέφυρα αυτού. Επίσης εφοδιασμό 
των κυρίων μηχανών πρόωσης και των ηλεκτρομηχανών 
ισχύος μικρότερης των 375 ΚίΙονν3ΐΐ5 (Κ \Ν) με προφυ¬ 
λακτήρες για την αποφυγή περιπτώσεων διαρροής πε¬ 
τρελαίου προς τους οχετούς εξαγωγής καυσαερίων. Τα 
ανωτέρω δεν απαιτούνται για πλοία των οποίων οι οχετοί 
εξαγωγής καυσαερίων είναι ψυχόμενοι. 

3. Η αρχική επιθεώρηση συμμόρφωσης πλοίου που 
εφοδιάζεται με ΠΑΕΠ περιλαμβάνει τα ακόλουθα στον 
τομέα ενδιαίτησης - υγιεινής: 

α) εγκατάσταση κεντρικής μονάδας κλιματισμού 
ή επαρκών μονάδων παροχής ψύξης τύπου ντουλάπας 
στους κλειστούς χώρους επιβατών των πλοίων που 
εκτελούν πλόες συνολικής διαδρομής από έξι (06) έως 
τριάντα (30) ναυτικά μίλια, σύμφωνα με τις απαιτήσεις 
του άρθρου 11 του Π.δ. 44/2011 (Α' 110), όπως ισχύει 
κάθε φορά, 

β) αναβάθμιση των χώρων υγιεινής επιβατών κατ'ελά- 
χιστον με τα παρακάτω, εφόσον αυτά δεν υφίστανται, 
αα) επίστρωση των δαπέδων με αντιολισθητικά πλα¬ 
κίδια, 

ββ) επίστρωση των πλευρών των εσωτερικών χώρων 
σε ύψος τουλάχιστον 1.90 μ. με κοινά πλακίδια ή άλλο 
κατάλληλο υλικό επένδυσης ανθεκτικό στην υγρασία, 
γγ) τοποθέτηση δυο (02) τουλάχιστον ηλεκτρικών συ¬ 
σκευών στέγνωσης χεριών σε κάθε προθάλαμο. 

Άρθρο 5 

Αρχική επιθεώρηση συμμόρφωσης πλοίου 
που εφοδιάζεται με ΠΚΕΔΥΣ 
1. Η αρχική επιθεώρηση συμμόρφωσης πλοίου που 
εφοδιάζεται με ΠΚΕΔΥΣ περιλαμβάνει τα ακόλουθα στον 
τομέα κατασκευής: 

α) επιθεώρηση του εξωτερικού της γάστρας στην 
ξηρά, 

β) για πλοία κατασκευασμένα από χάλυβα ισχύουν τα 
αναφερόμενα στις περιπτώσεις β' και γ' της παραγρά¬ 
φου 1 του άρθρου 4, 

γ) εφοδιασμό του πλοίου, εφόσον απαιτείται, με ανα¬ 
θεωρημένα κατασκευαστικά σχέδια του παρακολουθού- 
ντοςτο πλοίο εξουσιοδοτημένου οργανισμού τα οποία 
ανταποκρίνονται στην πραγματική κατάσταση των δο¬ 
μικών στοιχείων του πλοίου, 
δ) εφοδιασμό του πλοίου με αναθεωρημένα στοιχεία 
ευστάθειας κατόπιν διενέργειας ελέγχου αφόρτου εκτο¬ 
πίσματος (άΐ'θίΐ 5υτνθγ), για την διαπίστωση τυχόν απο¬ 
κλίσεων των στοιχείων του αφόρτου σκάφους σε σχέση 

με τα επιτρεπόμενα όρια των διατάξεων της ισχύουσας 
νομοθεσίας, ή νέου πειράματος ευστάθειας, εφόσον 
αυτό απαιτείται, επί τη βάσει της επιθεώρησης αφόρ- 
του εκτοπίσματος, 

ε) εφοδιασμό του πλοίου, εφόσον απαιτείται, με αναθε¬ 
ωρημένη μελέτη άθικτης και έναντι βλάβης ευστάθειας, 

στ) υποβολή έκθεσηςτου εξουσιοδοτημένου οργανι¬ 
σμού για τον έλεγχο τηςγενικής κατάστασηςτων σημεί¬ 
ων έδρασης εργατών αγκυρών και αλύσεων καθώς και 
των μέσων πρόσδεσης και τονοδηγών. 

2. Η αρχική επιθεώρηση συμμόρφωσης πλοίου που 
εφοδιάζεται με ΠΚΕΔΥΣ περιλαμβάνει τα ακόλουθα στον 
τομέα μηχανοηλεκτρολογικών εγκαταστάσεων: 

α) Επιθεώρηση με εξάρμωση - εξαγωγή και λήψη με¬ 
τρήσεων ανοχής των εξής συστημάτων, εφόσον διατί¬ 
θενται: 

αα) πηδαλίων, 

ββ) αξόνων, κωνικών, σφηνοδρόμων και τριβέων, 

γγ) ελίκων σταθερού βήματος (εοηνθπΐίοπθΙ ΐγρθ), 

δδ) υδροπροωθητήρων, 

β) εφοδιασμό των κυρίων μηχανών πρόωσης και 
ηλεκτρογεννητριών με σωληνώσεις παροχής καυσίμου 
διπλού τοιχώματος μετά τις αντλίες πετρελαίου, καθώς 
και με δεξαμενή περισυλλογής διαρροών καυσίμου που 
διαθέτει οπτική και ηχητική ένδειξη στο μηχανοστάσιο 
του πλοίου, καθώς και, εφόσον το πλοίο διαθέτει σύστη¬ 
μα τηλεχειρισμού, στη γέφυρα αυτού. Επίσης εφοδιασμό 
των κυρίων μηχανών πρόωσης και των ηλεκτρομηχανών 
ισχύος μικρότερης των 375 ΚίΙοννΒΚΒ (Κ \Ν) με προφυ¬ 
λακτήρες για την αποφυγή περιπτώσεων διαρροής πε¬ 
τρελαίου προς τους οχετούς εξαγωγής καυσαερίων. Τα 
ανωτέρω δεν απαιτούνται για πλοία των οποίων οι οχετοί 
εξαγωγής καυσαερίων είναι ψυχόμενοι. 

3. Η αρχική επιθεώρηση συμμόρφωσης πλοίου που 
εφοδιάζεται με ΠΚΕΔΥΣ περιλαμβάνει στον τομέα ενδιαί¬ 
τησης - υγιεινής τον έλεγχο λειτουργίας κλιματισμού των 
κλειστών χώρων επιβατών με κατάλληλη εγκατάσταση 
κατά τη χειμερινή και θερινή περίοδο. Ειδικότερα σε ό,τι 
αφορά στην ψύξη, πρέπει να επιτυγχάνονται οι τιμές οι 
οποίες αναφέρονται στην παράγραφο 1 του άρθρου 11 
του Π.δ. 44/2011 (ΑΊ 10), όπως ισχύει κάθε φορά. Σε ό,τι 
αφορά στη θέρμανση, πρέπει να επιτυγχάνεται ελάχιστη 
θερμοκρασία είκοσι βαθμών Κελσίου (20ο €) κατά τη 
χειμερινή περίοδο. 

4. Η αρχική επιθεώρηση συμμόρφωσης πλοίου που 
εφοδιάζεται με ΠΚΕΔΥΣ περιλαμβάνει τα ακόλουθα στον 
τομέα σωστικών μέσων, ναυτιλιακού εξοπλισμού και πυ¬ 
ρασφάλειας: 

α) τη διαπίστωση εφοδιασμού με ατομικές σωσίβιες 
ζώνες με συσκευές φωτισμού, αμφότερες προδιαγρα¬ 
φών Διεθνούς Ναυτιλιακού Οργανισμού (ΙΜΟ) συνο- 
δευόμενες από πιστοποιητικό έγκρισης τύπου σε ισχύ, 
σύμφωνα με το Π.δ. 347/1998 (Α' 231), όπως ισχύει κάθε 
φορά, με το οποίο ενσωματώθηκε στο εθνικό δίκαιο η 
κοινοτική οδηγία 1996/98 ΕΚ «σχετικά με τον εξοπλισμό 
πλοίων», 

β) τη διαπίστωση εφοδιασμού με ΟΡ5 και μαγνητικές 
πυξίδες, αμφότερα προδιαγραφών Διεθνούς Ναυτιλια¬ 
κού Οργανισμού (ΙΜΟ) συνοδευόμενα από πιστοποιητι¬ 


κό έγκρισης τύπου σε ισχύ, σύμφωνα με το Π.δ. 347/1998 
(Α' 231), όπως ισχύει κάθε φορά, 
γ) εφοδιασμό με συσκευή ΚΑΡΑΒ τύπου ταχύπλοου 
σκάφους προδιαγραφών Διεθνούς Ναυτιλιακού Οργανι¬ 
σμού (ΙΜΟ) συνοδευόμενη από πιστοποιητικό έγκρισης 
τύπου σε ισχύ, σύμφωνα με το Π.δ. 347/1998 (Α' 231), 
όπως ισχύει κάθε φορά. 

Άρθρο 6 

Αρχική επιθεώρηση συμμόρφωσης πλοίου 
που εφοδιάζεται με ΠΑΤΣ 

1. Η αρχική επιθεώρηση συμμόρφωσης πλοίου που 
εφοδιάζεται με ΠΑΤΣ περιλαμβάνει τα ακόλουθα στον 
τομέα κατασκευής: 

α) επιθεώρηση του εξωτερικού της γάστρας στην 
ξηρά, 

β) για πλοία κατασκευασμένα από χάλυβα ισχύουν τα 
αναφερόμενα στις περιπτώσεις β' και γ' της παραγρά¬ 
φου 1 του άρθρου 4, 

γ) εφοδιασμό του πλοίου, εφόσον απαιτείται, με ανα¬ 
θεωρημένα κατασκευαστικά σχέδια του παρακολουθού- 
ντος το πλοίο εξουσιοδοτημένου οργανισμού τα οποία 
ανταποκρίνονται στην πραγματική κατάσταση των δο¬ 
μικών στοιχείων του πλοίου, 
δ) εφοδιασμό του πλοίου με αναθεωρημένα στοιχεία 
ευστάθειας κατόπιν διενέργειας ελέγχου αφόρτου εκτο¬ 
πίσματος (άτθίΐ 5υη/θγ), για την διαπίστωση τυχόν απο¬ 
κλίσεων των στοιχείων του αφόρτου σκάφους σε σχέση 
με τα επιτρεπόμενα όρια των διατάξεων της ισχύουσας 
νομοθεσίας, ή νέου πειράματος ευστάθειας, εφόσον 
αυτό απαιτείται, επί τη βάσει της επιθεώρησης αφόρ¬ 
του εκτοπίσματος, 

ε) εφοδιασμό του πλοίου, εφόσον απαιτείται, με αναθε¬ 
ωρημένη μελέτη άθικτης και έναντι βλάβης ευστάθειας, 
στ) υποβολή πρακτικού δοκιμής αντοχής του εξουσιο¬ 
δοτημένου οργανισμού για τα μόνιμα και φορητά μέσα 
του εξοπλισμού έχμασης σύμφωνα με τα οριζόμενα στο 
άρθρο 33 του Π.δ. 177/2000 (Α' 164), όπως ισχύει κάθε 
φορά, εφόσον εφαρμόζονται, 
ζ) υποβολή έκθεσης του εξουσιοδοτημένου οργανι¬ 
σμού για τον έλεγχο της γενικής κατάστασης των ση¬ 
μείων έδρασης μέσων καθαίρεσης σωστικών σκαφών 
και λέμβων διάσωσης, εργατών αγκυρών και αλύσεων 
καθώς και των μέσων πρόσδεσης και τονοδηγών. 

2. Η αρχική επιθεώρηση συμμόρφωσης πλοίου που 
εφοδιάζεται με ΠΑΤΣ περιλαμβάνει τα ακόλουθα στον 
τομέα μηχανοηλεκτρολογικών εγκαταστάσεων: 

α) Επιθεώρηση και λήψη μετρήσεων ανοχής των εξής 
συστημάτων, εφόσον διατίθενται: 
αα) πηδαλίων, 

ββ) αξόνων, κωνικών, σφηνοδρόμων και τριβέων, 
γγ) ελίκων σταθερού βήματος (εοηνθπΐίοηθΙ ΐγρο), 
δδ) ελίκων μεταβλητού βήματος και επιθεώρηση της 
βάσης του σώματος αυτών, 
εε) υδροπροωθητήρων, 
στστ) πτερυγίων σταθεροποίησης (ΤΤοίΙϊ), 
β) εφοδιασμό των κυρίων μηχανών πρόωσης και 
ηλεκτρογεννητριών με σωληνώσεις παροχής καυσίμου 
διπλού τοιχώματος μετά τις αντλίες πετρελαίου, καθώς 

και με δεξαμενή περισυλλογής διαρροών καυσίμου που 
διαθέτει οπτική και ηχητική ένδειξη στο μηχανοστάσιο 
του πλοίου, καθώς και, εφόσον το πλοίο διαθέτει σύστη¬ 
μα τηλεχειρισμού, στη γέφυρα αυτού. Επίσης εφοδιασμό 
των κυρίων μηχανών πρόωσης και των ηλεκτρομηχανών 
ισχύος μικρότερης των 375 ΚίΙονν3ΐΐ5 (Κ \Ν) με προφυ¬ 
λακτήρες για την αποφυγή περιπτώσεων διαρροής πε¬ 
τρελαίου προς τους οχετούς εξαγωγής καυσαερίων. Τα 
ανωτέρω δεν απαιτούνται για πλοία των οποίων οι οχετοί 
εξαγωγής καυσαερίων είναι ψυχόμενοι. 

3. Η αρχική επιθεώρηση συμμόρφωσης πλοίου που 
εφοδιάζεται με ΠΑΤΣ περιλαμβάνει στον τομέα ενδιαίτη¬ 
σης - υγιεινής τον έλεγχο λειτουργίας κλιματισμού των 
κλειστών χώρων επιβατών με κατάλληλη εγκατάσταση 
κατά τη χειμερινή και θερινή περίοδο. Ειδικότερα σε ό,τι 
αφορά στην ψύξη, πρέπει να επιτυγχάνονται οι τιμές οι 
οποίες αναφέρονται στην παράγραφο 1 του άρθρου 11 
του Π.δ. 44/2011 (Α' 110), όπως ισχύει κάθε φορά. Σε ό,τι 
αφορά στη θέρμανση, πρέπει να επιτυγχάνεται ελάχιστη 
θερμοκρασία είκοσι βαθμών Κελσίου (20ο (I) κατά τη 
χειμερινή περίοδο. 

Άρθρο 7 

Ετήσια επιθεώρηση συμμόρφωσης 
Η ετήσια επιθεώρηση συμμόρφωσης περιλαμβάνει 
την επιθεώρηση του εξωτερικού της γάστρας του πλοίου 
στην ξηρά. 

Άρθρο 8 

Ενδιάμεση επιθεώρηση συμμόρφωσης 

1. Η ενδιάμεση επιθεώρηση συμμόρφωσης στον τομέα 
κατασκευής, περιλαμβάνει κατ'ελάχιστοντα ακόλουθα: 
α) Σε πλοίο που εφοδιάζεται με ΠΑΕΠ ή ΠΑΤΣ: 
αα) έλεγχο λειτουργίας συστήματος τηλεοπτικής επι¬ 
τήρησης θυρών φορτώσεως, θυρών και λοιπών ανοιγ¬ 
μάτων εξωτερικού περιβλήματος, 
ββ) έλεγχο λειτουργίας ενδείξεων συστήματος ανί¬ 
χνευσης διαρροής ύδατος εσωτερικών και εξωτερικών 
πρωραίων πρυμναίων θυρών και λοιπών ανοιγμάτων 
εξωτερικού περιβλήματος, καθώς και των στεγανών 
διαμερισμάτων κάτωθεν του κυρίου καταστρώματος, 
γγ) έλεγχο ύπαρξης στους χώρους οχημάτων αναρτη- 
μένου σχεδίου διαγραμμίσεων και διαπίστωση διαγραμ¬ 
μίσεων σύμφωνα με αυτό, 

δδ) έλεγχο ύπαρξης αναρτημένων σχεδίων ελέγχου 
βλαβών και μονίμου ερματισμού επί της γέφυρας, 
εε) έλεγχο λειτουργίας των υδατοστεγών και στεγα¬ 
νών θυρών διαφραγμάτων, με όλους τους διατιθέμενους 
τρόπους θέσης λειτουργίας αυτών, 
στστ) έλεγχο λειτουργίας συστήματος ενδείξεων 
γέφυρας και μηχανοστασίου των θυρών και λοιπών 
ανοιγμάτων του εξωτερικού περιβλήματος και των θυ¬ 
ρών φορτώσεως καθώς επίσης και των λοιπών μέσων 
κλεισίματος αυτών, 

ζζ) έλεγχο στεγανότητας και ασφάλισης των θυρών 
και λοιπών ανοιγμάτων του εξωτερικού περιβλήματος 
καθώς και των θυρών φορτώσεως, 
ηη) Δειγματοληπτικό έλεγχο δεξαμενών έρματος, χώ¬ 
ρων αποθήκευσης αλύσεων αγκυρών καθώς και των 
χοάνων διέλευσης των αλύσεων αγκυρών. 


β) Σε πλοίο που εφοδιάζεται με ΠΚΕΔΥΣ: 
αα) έλεγχο στεγανότητας στεγανών διαμερισμάτων 
άνωθεν των βάσεων στήριξης πτερυγίων σταθεροποι¬ 
ητικού συστήματος, 

ββ) έλεγχο στεγανότητας των θυρών υπερκατασκευών 
του σκάφους. 

2. Η ενδιάμεση επιθεώρηση συμμόρφωσης στον το¬ 
μέα μηχανοηλεκτρολογικών εγκαταστάσεων, περιλαμ¬ 
βάνει δειγματοληπτικό έλεγχο κατ' ελάχιστον ως προς 
τα ακόλουθα, εφόσον διατίθενται, ανάλογα με το είδος 
του πλοίου και ανεξαρτήτως τύπου πιστοποιητικού 
ασφαλείας: 

α) την καλή λειτουργία ηλεκτρομηχανής ανάγκης και 
φωτισμού ασφαλείας, 
β) την καλή λειτουργία αντλιών πυρκαγιάς, 
γ) τα ταχύκλειστα επιστόμια παροχής καυσίμου, 
δ) τα τηλεχειριζόμενα επιστόμια κυτών, 
ε) το κύριο και βοηθητικό σύστημα πηδαλιουχίας. 

3. Η ενδιάμεση επιθεώρηση συμμόρφωσης στον το¬ 
μέα ενδιαίτησης - υγιεινής, περιλαμβάνει δειγματολη¬ 
πτικό έλεγχο των χώρων επιβατών, καμπινών, σαλονιών, 
εστιατορίων και λοιπών χώρων επιβατών και πληρώμα¬ 
τος, εφόσον διατίθενται, ανάλογα με το είδος του πλοίου 
και ανεξαρτήτως τύπου πιστοποιητικού ασφαλείας. 

4. Η ενδιάμεση επιθεώρηση συμμόρφωσης στον το¬ 
μέα σωστικών μέσων, ναυτιλιακού εξοπλισμού και πυ¬ 
ρασφάλειας, περιλαμβάνει: 

α) δειγματοληπτικό έλεγχο κατ'ελάχιστον ως προς τα 
ακόλουθα, εφόσον διατίθενται, ανάλογα με το είδος του 
πλοίου και ανεξαρτήτως τύπου πιστοποιητικού ασφα¬ 
λείας: 

αα) την καλή λειτουργία ναυτιλιακών οργάνων της 
γέφυρας, 

ββ) την καλή λειτουργία συστήματος παραγωγής γενι¬ 
κού συναγερμού και μεγαφωνικής εγκατάστασης, 
γγ) την καλή λειτουργία συστήματος πυρανίχνευσης, 
δδ) το κλείσιμο πυροστεγών θυρών, 
εε) την καλή λειτουργία ζωνών συστημάτων κατά¬ 
σβεσης χώρων γκαράζ και ενδιαίτησης (άι-θηςήθΐ- και 
5ρπηί<Ιθΐ'), 

στστ) την καλή κατάσταση πυροσβεστικών φωλεών 
και εύκαμπτων σωλήνων πυρκαγιάς, 
ζζ) την καλή λειτουργία μηχανών σωσιβίων λέμβων 
και λέμβων διάσωσης, 

β) διενέργεια γενικού γυμνασίου πυρκαγιάς, εκκένω¬ 
σης και εγκατάλειψης. 

5. Η ενδιάμεση επιθεώρηση συμμόρφωσης στον το¬ 
μέα τηλεπικοινωνιών, περιλαμβάνει έλεγχο για τη δια¬ 
πίστωση της καλής λειτουργίας της τηλεπικοινωνιακής 
εγκατάστασης 0Μ055 καθώς επίσης και της ύπαρξης 
των προβλεπόμενων από την κείμενη νομοθεσία σχεδί¬ 
ων, βιβλίων και εντύπων, που φέρει το πλοίο ανάλογα με 
την κατηγορία του και τους πλόες που εκτελεί. 

Άρθρο 9 

Περιοδική επιθεώρηση συμμόρφωσης 

Η περιοδική επιθεώρηση συμμόρφωσης περιλαμβάνει 
τα ακόλουθα: 

α) κάθε δεύτερη ετήσια επιθεώρηση συμμόρφωσης, 
λήψη αναλυτικών παχυμετρήσεων ελασμάτων και ενι- 
σχυτικών σύμφωνα με τα οριζόμενα στις περιπτώσεις 
β και γ της παραγράφου 1 του άρθρου 4 και στην πε¬ 
ρίπτωση β της παραγράφου 1 των άρθρων 5 και 6 του 
παρόντος όρια φθοράς, 

β) κάθε δέκατη ετήσια επιθεώρηση συμμόρφωσης, 
διενέργεια ελέγχου των οριζομένων στις παραγράφους 
1,2(α) και 3 των άρθρων 4,5 και 6 του παρόντος, καθώς 
επίσης και διαπίστωση συνέχισης ισχύος των προϋπο¬ 
θέσεων της παραγράφου 4 του άρθρου 5 του παρόντος. 

Άρθρο 10 

Επιπρόσθετοι έλεγχοι τομέα Διαχείρισης 

της Ασφάλειας 

1. Στις περιπτώσεις πλοίων που εμπίπτουν στο πεδίο 
εφαρμογής του Διεθνούς Κώδικα Ασφαλούς Διαχείρισης 
(Ι5Μ (Ιοάθ), πέραν των προβλεπομένων ελέγχων στα 
Κεφάλαια 13 και 14 αυτού, διενεργούνται με μέριμνα 
της διαχειρίστριας εταιρείας, οι αναγκαίοι επιπρόσθετοι 
έλεγχοι σε έκταση ενδιάμεσου, ώστε το χρονικό διάστη¬ 
μα μεταξύ δύο διαδοχικών ελέγχων να μην υπερβαίνει 
τους δώδεκα μήνες. 

2. Οι έλεγχοι της παραγράφου 1 διενεργούνται από το 
φορέα έκδοσης του πιστοποιητικού ασφαλούς διαχείρι¬ 
σης του πλοίου (5Μ0). Μετά την επιτυχή ολοκλήρωση 
των ελέγχων, ο φορέας θεωρεί το εν λόγω πιστοποιητικό. 

3. Οι κατά τόπον αρμόδιες Λιμενικές Αρχές, πριν τον 
απόπλου του πλοίου, διαπιστώνουν τη συμμόρφωση με 
τις παραγράφους 1 και 2. 

Άρθρο 11 

Βεβαιώσεις - Πιστοποιητικά 

1. Για τη διαπίστωση της συμμόρφωσης με τις δια¬ 
τάξεις του παρόντος διατάγματος εκδίδεται βεβαίωση 
που ισχύει μέχρι τη λήξη του πιστοποιητικού ασφαλείας. 
Υπόδειγμα της βεβαίωσης επισυνάπτεται ως προσάρ¬ 
τημα στο παρόν διάταγμα και αποτελεί αναπόσπαστο 
μέρος αυτού. 

2. Εφόσον: 

α)η ισχύς του πιστοποιητικού ασφαλείας παραταθεί 
σύμφωνα με τις κείμενες διατάξεις, η βεβαίωση της πα¬ 
ραγράφου 1 εξακολουθεί να ισχύει μέχρι λήξεως της 
παράτασης. 

β) πλοίο εφοδιαστεί με πιστοποιητικό ασφαλείας χρο¬ 
νικής διάρκειας μικρότερης των έξι μηνών, δεν απαιτείται 
να διενεργηθεί η επιθεώρηση του άρθρου 8, 

γ) κατά το χρονικό διάστημα, εντός του οποίου απαι¬ 
τείται να διενεργηθεί η επιθεώρηση του άρθρου 8 του 
παρόντος, το πλοίο δεν διενεργεί δρομολόγια, η εν λόγω 
επιθεώρηση θα διενεργείται πριν την επανέναρξη δρα- 
στηριοποίησηςτου πλοίου, 

δ) πλοίο παραμείνει σε ακινησία για χρονικό διάστημα 
τουλάχιστον δύο ετών, πριν την επαναδραστηριοποίησή 
του θα διενεργείται επιθεώρηση συμμόρφωσης σύμφω¬ 
να με το στοιχείο β' άρθρου 9, 


ε) γίνει αντικατάσταση ναυτιλιακού ή σωστικού εξο¬ 
πλισμού του πλοίου, ο νέος εξοπλισμός πληροί τις προ¬ 
διαγραφές του Διεθνούς Ναυτιλιακού Οργανισμού (ΙΜΟ) 
και συνοδεύεται από πιστοποιητικό έγκρισης τύπου σε 
ισχύ, σύμφωνα με το Π.δ. 347/1998 (Α' 231), όπως ισχύει 
κάθε φορά. 

3. Η διενέργεια εργασιών ή η προσθήκη και αντικατά¬ 
σταση εξοπλισμού για τη συμμόρφωση του πλοίου με 
τις διατάξεις του παρόντος διατάγματος, δεν συνιστά 
μετασκευή κατά το Β.δ. 135/1968 (Α' 37). 

Άρθρο 12 

Μεταβατικές Διατάξεις 

1. Τα πλοία της παραγράφου 2 του άρθρου 1 οφεί¬ 
λουν να εναρμονισθούν με τις διατάξεις του παρόντος 
το αργότερο μέχρι τον πρώτο δεξαμενισμό μετά την 
01.01.2020. 

2. Τα ήδη δρομολογημένα πλοία της παραγράφου 1 
του άρθρου 1 δραστηριοποιούνται έως την 31η Οκτω¬ 
βρίου 2016 με τις προϋποθέσεις και τους όρους δραστη- 
ριοποίησηςπου ίσχυαν κατά την ημερομηνία δημοσίευ¬ 
σης του παρόντος. 

3. Η πλήρωση των απαιτήσεων του παρόντος διατάγ¬ 
ματος διαπιστώνεται, κατά την πρώτη φορά εφαρμογής 
του, κατόπιν επιθεώρησης των πλοίων του άρθρου 1, 
η οποία θα πρέπει να έχει περατωθεί πριν την έναρξη 
της δρομολογιακής περιόδου, όπως προσδιορίζεται και 
ισχύει στο Ν. 2932/2001, εντός του χρονικού διαστήμα¬ 
τος αποκλειστικά από την 01 η Αυγούστου έως και την 
20η Οκτωβρίου του έτους της αίτησης δρομολόγησης. 
Σε περιπτώσεις πλοίων τα οποία, σύμφωνα με τις δια¬ 
τάξεις του Π.δ. 175/1988 (Α' 77) όπως ισχύει, απαιτείται 
να επιθεωρηθούν στην ξηρά πριν την 01 η Αυγούστου, 
η απαίτηση αυτή δύναται, κατά παρέκκλιση των εν λόγω 
διατάξεων και για τους σκοπούς του παρόντος διατάγ¬ 
ματος, να υλοποιείται μετά την ημερομηνία αυτή, τα δε 
αντίστοιχα πιστοποιητικά ασφαλείας με τα οποία θα εφο- 
διασθεί το πλοίο θα έχουν ισχύ το αργότερο μέχρι την 
20ή Οκτωβρίου του έτους της αίτησης δρομολόγησης. 

Άρθρο 13 

Λοιπές διατάξεις 

1. Πλοία που δεν δραστηριοποιούνται στην ακτοπλοΐα 
λόγω υπέρβασης του ορίου ηλικίας δύνανται να δρα¬ 
στηριοποιηθούν εφόσον πληρούν τις προϋποθέσεις του 
παρόντος διατάγματος. 

2. Η πλήρωση των προϋποθέσεων της προηγούμενης 
παραγράφου διαπιστώνεται το αργότερο την 20ή Οκτω¬ 
βρίου κάθε έτους, από το 2016 και μετά. 

Άρθρο 14 

Κυρώσεις 

Στους παραβάτες του παρόντος διατάγματος, ανεξάρ¬ 
τητα από κάθε άλλη ποινική, διοικητική ή πειθαρχική 
ευθύνη, επιβάλλονται οι κυρώσεις του άρθρου 45 του 
Ν.δ. 187/1973 «Περί Κώδικος Δημόσιου Ναυτικού Δι¬ 
καίου» (Α' 261), όπως ισχύει κάθε φορά. 




Τεύχος Α'189/12.10.2016 

ΠΑΡΑΡΤΗΜΑ 



ΕΛΛΗΝΙΚΗ ΔΗΜΟΚΡΑΤΙΑ 
ΗΕϋΕΝΙΟ ΚΕΡυβυε 
ΥΠΟΥΡΓΕΙΟ 

ΝΑΥΤΙΛΙΑΣΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΜΙΝΙ5ΤΡΥ ΟΕ ΜΑΡΙΤΙΜΕ ΑΡΡΑΙΡ5 ΑΝΩ ΙΝΞίΙίΑΡ ΡΟίΙΩΥ 

ΚΛΑΔΟΣ ΕΛΕΓΧΟΥ ΠΛΟΙΩΝ 

ΜΕΚΟΗΑΝΤ 5ΗΙΡ5 ΙΝ5ΡΕΟΤΟΡΑΤΕ ΒΚΑΝΟΗ 

ΔΙΕΥΘΥΝΣΗ ΕΠΙΘΕΩΡΗΣΕΩΝ ΠΛΟΙΩΝ 

5ΗΙΡ5' ΙΝ5ΡΕΟΤΙΟΝ5 ΟΙΡΕΟΤΟΡΑΤΕ 


ΑΡ. ΠΡΩΤ.:... / ... /... 
ΡΙίΕΝο.: /. 


ΗΜΕΡΟΜΗΝΙΑ 
ΟΑΤΕ: . 


ΒΕΒΑΙΩΣΗ 

ΑΤΤΕ5ΤΑΤΙΟΝ 


ΟΝΟΜΑ ΠΛΟΙΟΥ.: 

ΝΑΜΕΟΡ5ΗΙΡ .: ... 

ΔΙΕΘΝΕΣ ΔΙΑΚΡΙΤΙΚΟ ΣΗΜΑ.: 

ΟΑίίίΙβΝ .: ... 

ΑΡΙΘΜΟΣ ΙΜΟ.: 

ΙΜΟΝο .: ... 

ΦΟΡΕΑΣ ΕΚΔΟΣΗΣ ΠΙΣΤΟΠΟΙΗΤΙΚΟΥ.: 

1551/ΙΝβ ΑυΤΗΟΚΙΤΥ. .: ... 

ΟΛΙΚΗ ΧΩΡΗΤΙΚΟΤΗΤΑ.: 

6ΚΟ$5ΤΟΝΝΑβΕ. .: ... 

ΕΤΟΣ ΚΑΘΕΛΚΥΣΗΣ.: 

ΕΑίΙΝΟΗΙΝΰ ΥΕΑΚ .: ... 

Βεβαιώνεται ότι το ανωτέρω πλοίο ελέγχθηκε σύμφωνα με τις απαιτήσεις του Π.Δ. 

ΤΗίε ϊε ίο εοη(ίην ΙίιαΙ ίδβ α/οίειτιεηΐίοηείΐ νεεεεΙ Ιιαε ύεεη ίηερεεϊεό ίη αεεοίάαηεε 
ννίίίι Ρ.ΰ . 

Το πλοίο είναι εφοδιασμένο με Πιστοποιητικό Ασφαλείας που εκδόθηκε 
από.και λήγει την . 

ΤΗε νεεεεΙ ίε ΙιοΙάίης α ΡαεεεηςεΓ 5Λ/ρ 5 α}είγ Οείίίρεαίε ίεευεό όγ . αηά εχρίίίης) οη 


Η παρούσα βεβαίωση ισχύει μέχρι την ημερομηνία λήξεως του Πιστοποιητικού Ασφαλείας του πλοίου, για πλόες που 
καταγράφονται σε αυτό. Εφόσον η ισχύς του Πιστοποιητικού Ασφαλείας παραταθεί, η παρούσα εξακολουθεί να ισχύει μέχρι 
λήξεως της παράτασης. 

ΤΗίε αίϊεείαίίοη ίε ναΐίά υηίίΙ ίήε εχρίίαΐίοη άαίε ο/ ίδβ 5α/είγ ΟεΓίιβεαίε ο/ ίΙιε νεεεεΙ, }ογ ίδε Γουίεε είαίεό οη ίΙιε εβΓίί/ίεαίε. Ιη εαεε 
ο/ εχίεηείοη ο/ίίιε εχρ/>γ όαίε ο^ίΙιε 5α/βίγ εειΊί/ίεαίε, ίίιίε αΐίεείαίίοη Γεηιαίηε ναϋά οηίίΙ ΙΙιε εχρίίαϋοη άαίε ο^ΙΙιε εχίεηείοη. 

Από.έως. απαιτείται να διενεργηθεί ενδιάμεση επιθεώρηση συμμόρφωσης, σύμφωνα 


με το Π.Δ. 

Εγοπί . 


Ιο 


αη ίηίεηνεείίαίε ίπΒρεεΙίοη ο/ εοινρΐίαπεε ϊ$ Ιο όε 


εαΓΓίεό ουί, αεεοΓεΙίηρ Ιο ΙΙιε Ρ.Ω. 


(Το αρμόδιο πρόσωπο) 
(ΤΗθ ρθΓ$οπ ίπ ε(ΐ3Γ§θ) 


Υπογραφή 

Άρθρο 15 
Έναρξη ισχύος 

Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως εκτός αν 
διαφορετικά ορίζεται στις ειδικότερες διατάξεις του. 

Στον Υπουργό Ναυτιλίας και Νησιωτικής Πολιτικής αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Οκτωβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Ναυτιλίας και Νησιώτικης Πολιτικής 

ΘΕΟΔΩΡΟΣ ΔΡΙΤΣΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 










